Et fantastisk hus, hvor man fornemmer hvordan det har været at være en rig familie i Soller for over 100 år siden. Det er en oplevelse i sig selv at være i huset, hvor fornemmelsen af det oprindelige hus er bibeholdt i alle rum. Vi opholdt os meget i gårdhaven da det var 35 grader. Der er loftsventilatorer i alle rum som - sammen med husets konstruktion fra en tid hvor man ikke havde aircondition - giver en behagelig køling om natten. Lækker detalje med udendørs bruser med både koldt og varmt vand.